
DISSERTATIO 

MEDICO-CIIIRURGICA 


INAUGURALIS 

DE 

CATARACTA ; 

QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VJRI, 

D.  GEORGII  BAIRD,  SS.  T.  P. 

ACADEMI/E  EDINBURGENJE  PRAEFECTI; 

NECNON 

Amplissimi  SENATUS  ACADEMICI  Consensu,  et 
Nobilissimae  FACULTATIS  MEDICA  Decreto; 

pro  €>ra{)u  ^acforis:, 

GUMMISQUE  IN  MEDICINA  HONORIBUS  AC  TRIVILEGIIS 
RITE  ET  LEGITIME  CONSEQJJENDIS, 

ERtiniTORUM  EXAMINI  SUBJICIT 

ALEXANDER  TWEEDIE, 

•feccrup'. 


Omnia  quas  poiui  feci. 


Ad  Calendas  Augustas,  hora  locoque  solitis. 


EDINBURGI: 

EXCUDEBANT  NEILL  ET  SOCII. 

VIRO  PR^CLARO, 


JOANNI  HENRICO  WISHART, 

Armigero, 

COLLEG,  REG.  CHIRURG.  EDIN.  SOC. 


NOSOCOMII  REGALIS  EDINENSIS  EX  CHIRURGIS, 

S.  Q.  P.  D. 

ALEXANDER  TWEEDIE. 


Paginas  sequentes,  Praceptor  dilectissime  ! tihi  sa* 
crare  volo.  Tu  enim  me  Medicinae  ineuntem  per  vias  sci- 
entiae asperas  duxisti:  consilia  et  exempla  tua  semper  in 
animo  fovebo,  et  nunc,  cilm  summos  in  Medicina  honores 
assecutus  sum,  hoc  opusculum,  animi  grati  pignus,  licet 
tsciguum,  summa  cum  observantia  offero*  Valc^ 

AMICO  SUO  CARISSIMO, 


FRANCISCO  NALDER, 

Armigero, 


VIRO  OMNI  VIRTUTE  ORNATO, 


PROBITATE,  ET  MORUM  SUAVITATE 


CONSPICUO  ; 


HASCE  STUDIORUM  PRIMITIAS 

OFFERT 


ALEXANDER  TWEEDIE- 


VIRIS  ERUDITISSIMIS, 

OMNIQUE  SCIENTIA  ORNATIS, 

ANDRE^  DUNCAN,  Jun.  M.  D, 

SOC.  REG.  EDIN.  SOD. 

COLLEG.  REG.  MEDICOR.  EDIN.  SOC. 

MEDICINiE  LEGALIS  IN  ACAD.  JACOBI  SEXTI 
* PROFESSORI  j 

NECNON 

JOANNI  ABERCROMBIE,  M.  D. 

COLL.  REG.  CHIRURG.  EDIN.  SOC.; 

OB 

MULTA  ET  MAGNA  BENEFICIA  IN  SE  COLLATA, 

HOC  TENTAMEN  ACADEMICUM, 

ANIMO  GRATO, 

1>.  D.  C.QUB 

Homines  ad  Deos  nulld.  re  propius  accedunt,  quam  salu* 


tem  homiiiihm  dando. 


Cicero. 


DISSERTATIO 

M E D I C 0-C  HIRURGICA, 

INAUGURALIS 


DE 


CATARACTA. 


Auctore  Alexandro  Tweedie,.  , 


PROOEMIUM. 

In  omni  Medicinae  aevo,  ad  morbos  quosdam’ 
colendos,  medici  operam  et  studium  suum  de- 
derunt ; interque  alios,  iis  qui  oculum  afficiunt, 
attentio  summa  adhibita  est.  Cataracta,  de  qua 
nunc  disserturus  sum,  multum  apud  chirurgos 
versata  est,  et  multum  huic  peritia  et  solertia 
quibus  nunc  tractatur,  conferendum. 


A 


In 

DE  CATARACTA. 


In  paginis  sequentibus,  paucas  cogitationes  et 
facta  de  cataracta,  educere  tentavi,  non  quia 
putabam,  me  aliquid  novi,  quod  relatu  esset 
dignum,  habere,  sed  tantum  de  Cataracta  in 
unsversum  loqui,  variosque  curandi  modos  in 
conspectum  adducere ; et  ut  officio  academicos 
honores  affectantibus  praescripto,  quodammodo 
perfungerer. 


DE  LENTIS  EJUSQUE  CAPSULAE  STRUCTURA. 


Le?js  Chrystallina,  a figura  et  chrystalli  simi- 
litudine ita  dicta,  corpus  solidum  et  rotundum, 
capsulaque  tenuissima  inclusa  est.  Proxime 
pone  pupillam,  in  humoris  vitrei  fovea  sphae- 
roidea,  interque  humorem  vitreum  et  aquosum, 

N 

sedem  habet.  Duas  superficies  habet, — posterior, 
aut  ea  quae  humoris  vitrei  capsulae  haeret,  ma- 
gis convexa,  aut  circuli  majoris  portio  est,  quam 
anterior.  Calore,  densitate,  et  convexitatis 
gradu,  ab  aetate,  multisque  aliis  causis  variat ; 

exempli 


DE  CATARACTA. 


exempli  gratia,  in  foetu  colore  ruberiore,  quam 
in  adulto  est ; dum  in  aetate  provecta,  colorem 
subflavum  induit,  atque  planior  firmiorque  eva- 
dit. E multis  laminis  pellucidis,  cepae  structurae 
similis,  constat,  et  hinc  in  squamas  tenues  mul- 
tas dividi  potest.  Haec  structura  lamellata  ap- 
paret, oculo  recenti  caute  secto,  etiamve  credo 
lentem  in  aqua  pura,  aut  in  aqua  cui  acidi  ali- 
quid additum  est,  macerando : sed  multo  faci- 
lius lentem  aliquandiu  in  aqua  coquendo,  ciim 
post  frigidam  factam  in  laminas  tenuissimas  di- 
vidi potest. 

Lens  chrystallina  capsula  propria  continetur, 
membrana  lucida  et  tenui,  cujus  pars  posterior 
a tunica  hyaloidea  omnino  discreta  est,  quamvis 
a structura  tenella,  et  adhaesione  firma  non  facile 
sejungi  possunt. 

Capsulae  facies  anterior  firma  est  ; et  in  multis 
animalibus  corneae  structurae  haud  dissimilis  est, 
etiamque  in  oculo  humano,  priEcipue  morbo  af- 
fecto, ut  in  Cataracta  membranacea,  tantum  du- 
ritiei habet,  ut  vix  corpore  punctato  trajici  po-, 
test. 


Inter 

Inter  lentem  et  capsulam,  humor  (^Liquor 
Morgagni  dictus),  qui  adhaesionem  inter  lentem 
et  capsulam  praevertit,  reperitur,  quamvis  a mul- 
tis auctoribus  adesse  negatur.  Secretione  hu- 
jusce  liquoris  impedita,  lens  opaca  fieri,  et  per 
totam  faciem  capsulae  adhaerere,  dicitur. 

Lens  usui  multum  in  visione  inservit,  lucis 
radios  refringendo,  inque  focum  colligendo,  ut 
corporis  imago  in  retinam  exprimatur. 

Hinc  ratio  est,  quomodo  hujusce  organi  opa- 
citas, lucis  radios  in  transitu  ad  retinam  obstru- 
endo, visum  impedit. 


DE  CATARACTAE  VARIETATIBUS.  ' 

A verbo  Cataracta^  usu  intelligitur  lentis 
chrystallinae  ejusve  capsulae  opacitas.  Liquor 
Morgagni  nonnunquam,  sed  rarius,  caligine  af- 
ficitur. Variae  sunt  cataractae  species,  et  singulae, 
nomina  varia  a morbi  sede,  acceperunt. 

Cum  lens  chrystallina  adeo  opaca  est,  ut  lu- 
minis radii  in  transitu  ad  retinam  impediuntur. 
Cataracta  Lenticularis  seu  Chrystallina,  morbus 


vocatur. 


DE  CATARACTA, 


vocatur.  Si  liquor  Morgagni  caligine  afficiatur, 
Cataracta  Inter  slUlalis  capsula  solummo- 

do affecta,  Cataracta  Capsularis  seu  Membrana- 
cea ; et  si  lens  ejiisque  capsula  eodem  tempore 
opaca  sunt,  Cataracta  Muvtay  appellatur. 

Lentis  chrystallinm  varii  sunt  firmitatis  gra- 
dus, ideoque  e lentis  consistentia,  nomina  pro- 
pria morbo  tributa  sunt.  Ciim  lens  affecta 
multum  duritiei  habet,  Cataracta  Dura  vel 
Firma;  in  materiem  tenuem  et  opacam  versa^ 
Cataracta  Fluida  vel  Lactea ; et  cum  lens  in  me- 
dio statu  reperitur,  nec  mollis  neque  dura.  Ca- 
taracta Casea,  vocatur. 

Aliae  etiam  cataractJE  species  sunt,  de  quibus 
quamvis  rariores, nunc  mentionem  facere  oportet. 
Lens  chrystallina  saepe  dissoluta  invenitur, capsu- 
lam opacam  vel  nucleum  parvulum  in  lentis  sitfU* 
relinquens.  Cataracta  Primitiva  Membranacea 
vocatur,  et  in  pueris,  aut  iis  qui  ad  vigesimum 
aetatis  annum  nondum  attinuerunt,  saepissime 
occurrit  Aliud  quoque  genus  observari  so- 
let, post  lentem  cataracta  affectam  remotam  ; 
capsula  ejus  opaca,  aut  brevi  temporis  spatio 

opaca 


* ScARPA  by  Briqgs,  p.  387- 

opaca  reddita.  Haec  morbi  species  Cataracta 
Membranacea  Secundaria  vocatur.  Magni  mo- 
menti est,  ait  ScARPA,  hanc  morbi  speciem 
dignoscere,  ut  conamen  aliquod  hanc  membra- 
nam in  humorem  vitreum  deprimere,  frustra 
foret  ; statim  resurgeret,  et  post  operationem 
sese  pone  pupillam  ostenderet. 

Cataracta  Tremula,  {Cataracte  Tremblantt 
Gallorum),  alia  morbi  varietas,  observatione  dig- 
na est.  In  hac  specie,  omni  oculi,  vel  etiam  ca- 
pitis ipsius  motu,  lens  concutitur,  eodemque  tem- 
pore, iris  tremit  atque  fluctuat.  In  exemplis 
quibusdam,  lens  situm  mutat,  et  pone  iridem 
aliquamdiu  e conspectu  movetur  ; cito  autem 
locum  suum  recuperat. 

Varia  hujusmodi  exempla  videndi  occasio 
mihi  data  est,  quorum  in  altero,  lens  morbosa, 
felici  cum  exitu,  a Dom.  Wishart  extracta 
est. 

Cataracta  colore  admodum  variat ; saspe  sub- 
albidus, vel  cinereus,  plumbeus,  luteus,  viri- 
dis, fuscus,  aut  subniger,  et  in  senioribus  magis 
flavescens  quam  in  junioribus  videtur  ; sed  ni- 
hil certe  ab  oculo  inspecto,  de  lentis  colore  dici 

potest. 

potest,  ut  color  cataractes  ab  oculo  remotae,  non 
semper  idem  est  ut  ante  extractionem  appa- 
ruit. 


DE  MORBI  HISTORIA. 

Hic  morbus  antiquis  bene  notus  fuisse  vide- 
tur, ut  Hippocrates  sub  nomine  yXocvzMf/.cc,  et 
Galenus  sub  nomine  de  eo  disserunt: 

Celsus  etiam  multa  cum  scientia  describit.  In 
lente  chrystallina  ipsa  cataractam  sedem  habu- 
isse, Hippocrates  primo  sentibat ; sed  antiqui 
plurimi  doctrinam  Galeni  secuti,  qui  proximum 
visus  organum,  lentem  esse  existimavit,  cata- 
ractam nihil  aliud  esse  quin  pelliculam  tenel- 
lam, quae  lentis  pellucidae  faciem  anteriorem  ob- 
texit, et  ita  visum  impedivit,  crediderunt  *. 

Haec 


* “ This  distemper,”  says  Dionis,  is  an  exotic 
matter,  which  imperceptibly  gathering  and  condensa- 

ting 

Haec  sententia  ad  secui iim  usque  decimum  sex- 
tum tradita  est,  quum  vera  cataractis  sedes  in 
lucem  prolata  est;  iterumque  Hippocratis 
opinio  antiqua  vigebat,  quse  nunc  chirurgorum 
et  anatomicorum  peritorum  experientia,  confir- 
mata est.  Multum  ad  hujus  chirurgices  partis 
culturam  a laboribus  virorum  eximiorum  junc- 
tis, factum  est,  et  nunc  hujusce  morbi  cura,  non 
tantum  multo  certior  est,  quam  antea,  sed  etiam 
sine  ullo  aegri  periculo,  fieri  potest. 


DE  CATARACTtE  causis. 


Gataractje  causae  saepe  non  minus  variae 
quam  obscurae  sunt,  etiamque  nulla  causa  appa- 
rente, 


ting,  becomes  like  a tliin  membrane  or  skin  betwixt 
llie  cornea  and  chrystalline  in  tlie  aqueous  luimour, 
before  the  orifice  of  tlie  iivea,  liindering  tlie  luminous 
rays  of  the  objects  striking  on  the  chrystalline.” 

Dionis  translated,  Lond.  1733. 

rente,  saepe  exoritur  morbus.  Uterque  sexus, 
aetas,  corporisque  habitus  omnis,  huic  morbo  ob- 
noxii sunt.  Plerumque  gradatim  aggreditur, 
sed  saepe  contra,  subito,  utpote  ictu  in  oculum 
admoto,  aut  lente  ipsa  vel  partibus  vicinis,  in- 
flammatis. 

Cataractae  causae  in  Externas  et  Internas  di- 
vidi possunt. 

Sub  externis,  injuriae  omnes  oculo  ipsi  admo- 
tae, nempe  vulnera  omnigena,  comprehendantur. 
Dom.  WisHART  operationem  in  puerum  fecit, 
cataracta  oculi  dextri,  a vulnere  corneae  cultro 
facto.  St  Ives  etiam  de  homine  quodam  men- 
tionem facit,  qui  pilulis  plumbeis  minoribus 
oculo  dextro  vulneratus  est,  et  brevi  temporis 
spatio  cataracta  affectus  fuit.  Dom.  Saun- 
DERS  de  homine  dicit,  qui  sabula  tenuissima 
corneam  transfixit,  marginemque  iridis  et  len- 
tis capsulam  trajecit  *.  Hoc  vulnus  cataractam 
et  ophthalmiam  gravem,  versusque  canthum  in- 
ternum, iridi  vulneratas  adhaesionem  capsulae 

B levem 


* Saunders  on  the  Eye,  p.  162. 


DE  CATARACTA. 


JO 

Jevem,  incitavit.  Hic  casus  sua  sponte  curatus 
est ; nam  lens  gradati m absorpta,  tandem  remo- 
ta est,  et  cEgrptus,  ope  conspicillorum  convexo- 
rum, postea  visum  recuperavit.  Hujusmodi 
exemplum  a Dom.  LupAs  relatum  est  Ca- 
taracta contusionibus,  capitis  ictibus  violentis, 
et  vaporibus  acribus  oculo  ipsi  applicatis,  etiam 
oriri  potest.  Illi  etiam  saepe  lentis  caligine  af- 
ficiuntur, qui  quamlibet  artem  exercentes,  mul- 
tum ad  lucem  fulgentem,  vel  ad  ignis  calorem 
objiciuntur ; tales  officini  sunt,  fabri  ferrarii, 
vel  claustrorum  fabri,  vitrarii  f,  &c. 

Causae  cataractae  inttrncs  sunt,  animi  pathe- 
mata  vehementia  vel  repentina,  venus  immodi- 
ca, aut  sypbilitidis  sequelae,  in  quo  capsula  primo 
opaca  fit,  lente  ipsa  parum  affecta,  sed  nonnun- 
quam  ei  corpori  morbus  sese  extendere  po- 
test. 

Cataracta,  quamvis  saepissime  localis,  haud 
raio  symptomatica,  vel  alios  morbos  consequi- 
tur : 



^ Medical  Observations  and  Enquiries. 

'j-  Wknzel. 

tur  ; bine  arthritidi  vel  rheumatismo  laborantes 
scepe  aggreditur,  in  quibus  operatio  frequenter 
infelix  est,  ut  cjecitas  nonnunquam  consecuta 
est.  In  exemplo  de  quo  Richter  mentionem 
facit,  hoc  malum  accedit, -viro  arthritide  labo- 
rante ; lentis  extractionem  feliciter  peregit ; 
initio  bene  successit,  sed  mense  septimo  pupilla 
gradatim  sese  contraxit,  donec  omnino  clausa 
est,  et  ita  emeitas  perfecta  subsecuta  est.  Cata- 
racta etiam  nonnunquam  hecreditaria  est. 
Richter  viro  operationem  fecit,  pater  cujus  et 
avus  a cataracta  caeci  fuerunt,  atque  in  filio  ejus 
morbus  sese  ostendere  inceperat.  Idem  auctor 
etiam  tres  pueros  ex  iisdem  parentibus  natos  vi- 
dit, quorum  singuli,  anno  aetatis  tertio,  catarac- 
ta affecti  fuerunt.  Janin  et  Maitre  Jean 
idem  viderunt;  et  talia  exempla  a Ddm.  Saun- 
DERS  narrata  sunt. 

Hic  morbus  variolam  confluentem,  rubeolaraV' 
et  ophthalmiam  violentam,  nonnunquam  sequi- 
tur. 

DE  CATARACTAE  SIGNIS. 

In  cataractas  gradu  incipiente,  et  priusquam 
in  lentis  ipsius  structura,  mutatio  ulla  percipi* 
tur,  aeger  tantum  de  visu  imperfecto  queritur 
in  quo  statu  morbus  aliquandiu  restat,  visus  et 
lentis  caligine  gradatim  pergente,  donec  aeget 
corpora  quasi  per  fumum  aut  nebulam  videre 
incipit.  Morbo  ingravescente,  corpuscula  et 
saepe  scintillas  ante  oculos  praevolantia,  cernere 
sibi  videtur,  et  nunc  nihil  nisi  colores  vividos, 
et  lineam  corporum  magnorum  exteriorem, 
conspicari  potest.  Si  oculus  ipse  inspiciatur,  pu- 
pilla tum  colore  naturali  nigro  privari  videbi- 
tur, et  punctum  vel  macula,  vel  nebula  tenuis 
pone  pupillam  sita,  nunc  a centro  lentis  dima- 
nans, sed  saepe  totam  lentis  superficiem  obscu- 
rans, percipietur.  Nonnunquam  tamen  cata- 
ractae color  obscurus  vel  fere  subniger  est,  et 

hinc 

hinc  morbus  minus  perspicuus,  et  diagnosis  diffi- 
cilior redditur.  In  exemplis  plurimis  tota  lens 
opaca  est,  quamvis  contra  caligo  ad  lentis  cen- 
trum saepe  cohibetur  ; in  quo  statu,  aeger  cor- 
pora optime  a latere  videt : in  aliis,  opacitas  a 
margine  lentis  incipit,  et  gradatim  ad  centrum 
progreditur. 

In  casibus  cataractae  faustis,  morbus  non  do- 
lore comitatur,  nisi  in  imo  oculo  inflammatio 
sit,  et  pupilla  pro  quantitate  lucis  radiorum  qui 
in  oculum  immittuntur,  facile  sese  contrahit. 

Si  autem  cataracta  mollis  sit  et  ita  iridem 
premat,  motus  ejus  aliquantulum  impediuntur  ^ 
lente  tamen  remota,  iridis  motus  cito  restituen- 
tur. JEger  corpora  magis  conspicue  in  luce 
mediocri  quam  vivida  videt,  quia  pupilla  in  lu- 
mine obscuro  plus  quam  in  vivido  dilatatur,  et 
ita  radiorum  aliquot  per  lentis  marginem  tran- 
situm permittit. — His  de  cataractae  signis  in  ge- 
nere praemissis,  species  cujusque  signa,  ut  nobis 
ab  auctoribus  posita,  nunc  narranda  sunt. 

Praefari  tamen  debet,  quamvis  symptomata 
quaedam  a Pott  et  Rjchter  tradita  fuerunt, 

quibus 

quibus  a se  invicem  singulae  distingui  possunt, 
non  omnino  fide  digna  esse. 

In  cataracta  lenticulari  firma,  lens  subtenuis 
et  magis  plana  est,  spatiumque  inter  pupillam 
et  lentem  amplius  videtur,  quam  in  oculi  statu 
naturali.  Color  etiam  margarita  similis,  et  cen- 
trum versus  lens  densitate  majori  est,  quamvis 
Richter  dicit,  cataractas  coloris  lacti  similis 
extraxisse,  qua  perdura  fuerunt,  et  contra  alias 
margarita  similes,  qua.  omnino  molles  erant. 
Spatium  inter  pupillam  et  lentem  optime  cer- 
nitur, oculum  a latere  inspiciendo,  cum  camera 
posterior  humoris  aquosi  capacior  videtur.  In  hac 
specie  etiam,  si  pupilla  dilatetur,  solutione  ex- 
tracti hyosciami  vel  belladona  applicata,  annu- 
lus  niger  lentem  opacam  circundans,  facile  con- 
spicitur. ^ger  quoque  lucem  a tenebris,  cor- 
porumque magnorum  figuram,  discernere  po- 
test. 

In  cataracta  molli,  lens  majorem  magnitu- 
dinem habet,  et  saepe  mole  sua  iridis  motum 
impedit.  Colore  albido  est,  ct  in  superficiem 
ejus,  puncta  vel  striae,  quae  locum  suum  per  va- 
rios oculi  motus  tenent,  observanda  sunt.  Spa- 
tium- 

tium  etiam  inter  pupillam  et  lentem,  minor  est 
quam  in  cataracta  firma,  et  a mole  et  caligine 
magis  aequaliter  diffusa,  lux  tam  arcte  excludi- 
tur, ut  nulli  lucis  radii  in  oculum  intrare  pos- 
sint ; et  hinc  aeger  fere  omnino  visu  priva- 
tur. 

Signa  ccUaractcs  jiiddcR  fere  eadem  sunt,  ut  in 
ea  proxime  descripta  \ sed  punctae  vel  striae 
quae  in  lentis  structura  obvia  sunt,  locum  suum 
mutant  sub  omni  oculi  niotu,  vel  etiam  corneam 
leniter  frigendo.  Portio  lentis  inferior  obscurior 
est,  a punctis  opacis  quae,  majore  gravitate, 
ad  imam  capsulam  descendunt.  Spatium  etiam 
inter  iridem  et  pupillam  minus  est. 

DE  DIAGNOSI. 


Cataractam  ab  aliis  oculi  morbis  distingue- 
re magni  momenti  est,  et  summa  cura  explorari 
oportet,  quia  hic  morbus,  notis  externis,  varios 
oculi  morbos  multum  refert. 

Perspicuitatis  gratia,  omnes  eas  oculi  affectio- 
nes quibus  cataracta  simillima  est,  scrutari  per- 
gam, et  symptomata  singularum  inter  se  compo- 
nere. Ita  diagnosin  elucidare  conabor. 

Ab  Amaurosi. — In  multis  exemplis,  inter  ca- 
taractam et  amaurosin  distinguere,  difficile  est ; 
sed  si  historiae  priori,  progressui,  et  morbi  symp- 
tomatibus, attentio  adhibeatur,  diagnosis  multo 
fhcilior  redditur.  In  amaurosi,  pupilla  colore 
nigro  naturali  est,  et  luminis  aditu,  immobilis 
manet.  Nulla  opacitas,  praeterea,  pone  pupillam 
in  lentis  situ  videtur : In  cataracta  contra,  cor- 
pus quasi  subalbidum  pone  iridem  facile  cerni- 
tur, 

tur.  Praeterea,  si  morbi  progressui  animos  ad- 
vertatur, invenietur,*  caecitatem  in  amaurosi 
subito  aggressam,  oculi  ipsius  vel  alicujus  capi- 
tis partis  dolore  comitatam,  et  saepe  insectarum 
vel  scintillarum  forma  prae  oculis  volantium, 
antecessam  esse.  In  cataracta  contra,  visus  im- 
perfectio gradatim  accedit,  et  quodammodo  len- 
tis opacitati  commoda  est. 

Fatendum  tamen  est,  exempla  occurrere,  in 
quibus  diagnosis  minime  vero  tam  conspicua 
sit,  et  quae  inspectionem  oculi  arctam  signorum- 
que omnium  investigationem  postulant,  uti  mor- 
bus alius  ab  alio  discerni  potest.  Wenzel 
operationem  saepe  fecit,  quum  pupillae  oculorum 
amborum  immobiles  erant,  et  in  altero,  chrys- 
tallinae  adeo  nigrae  erant,  ut  Van  Swieten  et 
De  H AEN  morbum  amaurosin  esse  putaverint  ^ 
et  Wenzel  addit*,  multa  talia  exempla  in 
scriptis  St  Ives,  Maitre  Jean,  et  Gendron 
invenienda  esse. 

In  nonnullis  amaurosis  exemplis,  pupilla  mo- 

c vendi 


* Wenzel  by  Ware,  p.  51. 

vendi  potestatem,  etiaraque  formam  propriam^ 
et  magnitudinem  retinet ; quippe  nervi  ciliares 
qui  iridem- suppeditant,  parum  affecti  sunt.  Sed 
color  pupillae  niger  vel  subviridis,  caecitasque 
perfecta,  satis  ample  inter  morbos  designare,  va- 
lent. Saepe  tamen  in  amaurosi,  colbr  pupillifi, 
densus,  albidus,  et  nebulosus  est,  et  ita  pro  ca- 
taracta incipiente  morbus  tractari  potest.  Hic 
oculi  aspectus  plerumque  accidit,  luce  a retina 
repercussa,  cum  hsec  membrana  pelluciditateni' 
suam  amiserit. 

Richter  tamen  observat,  lentem  in  cataracta 
aspectum  proprium  habere,  et  omnino  subalbi- 
do lentis  colori  in  amaurosi  dissimilem. 

Praeterea  in  morbo  posteriori,  haec  lentis  ah 
bedo  in  oculi  parte  posteriori  sita  est,  dum  in  ca- 
taracta, lens  opaca  proxime  pone  pupillam  vi- 
detur. Etiamque  color  non  ita  albidus  est, 
quto  a magna  vel  tota  visus  privatione  ex- 
pectaremus,  et  caligo  tam  tenuis  est,  ut  si  a 
lentis  chrystallinae  aut  capsulae  ejus  orta  esset, 
visus  imperfectionem  tantum  efficeret. 

Fatendum  tamen  est,  diagnosim  multo  magis 
obscuriorem  esse  cum  in  amaurosi  incipiente, 

aliquod 

aliquod  albidum  pone  pupillam  videtur,  ut  pro 
cataracta  haberi  potest,  caligine  saepe  ad  visus 
defectum  accommodata.  Pupilla  saepe  etiam  in 
cataracta  immobilis  fieri  potest,  a nervorum  iri- 
dis paralysi,  et  sine  alio  amaurosis  nexu. 

Ab  Opacitate  Co?v?e^:p.-^Cataracta  facile  dis- 
tingui potest,  a corneae  opacitate,  quae  plerum- 
que ophthalmiam  violentam  sequitur,  lympha 
coagulabili  inter  laminas  corneae  effusa.  Haec 
effusio,  si  superficialis  sit,  alhugo^  sed  si  altje  in- 
ter laminas  corneae  deposita,  leucoma^  appella- 
tur. Ab  harum  utrisque,  cataracta  dignosci 
potest,  oculum  affectum  a latere  inspiciendo. 
In  opacitate  corneae  pupilla  omnino  translucida, 
et  colore  nigro  naturali  est ; dum  in  cataracta, 
iris  et  pupilla  facile  per  corneam  lucidam  vi- 
dentur, etiamque  in  hac,  opacitas  semper  pone 
iridem  ; in  illa  autem,  ante  iridem  posita  est. 

Ab  Hypopio  et  Staphylomate. — Ab  his  morbis 
diagnosis  valde  perspicua  est,  in  quibus  cornea 
rotundior  et  magis  covexa  est,  quam  in  oculi 
§tatu  naturali.  Hoc  maxime  in  staphylomate 
apparet,  in  quo  cornea  opaca  saepe  tam  longe 

extra  palpebras  protruditur,  ut  omnino  detega- 
tur. 

A Fungo  Hcematode. — In  stadio  progresso, 
fungus  haematodes  cataractam  tam  multum  re- 
fert, ut  si  leviter  scrutetur  alter  pro  altero  ha- 
beri potest.  Dom.  Wardrop  multa  laude  dig- 
nus, in  suo  opere  praeclaro,  ad  hanc  oculi  affec-^ 
tionem  elucidandum  multum  contulit.  Prima 
symptomata  hujusce  morbi  oculum  aggredien- 
tis in  camera  posteriori  observantur.  Pupilla 
dilatata  et  immobilis  est,  et  loco  coloris  obscuri 
nigri,  succini,  et  in  multis  exemplis,  subviridem 
colorem  induit,  oculum  ovis  sanum,  felis  et  mul- 
torum animalium  similantem.  Morbo  ingra- 
vescente, color  magis  notabilis,  citoque  a cor- 
pore solido  fieri  invenitur,  quod  imo  oculo  for- 
mat, et  gradatim  ad  corneam  usque  progredi- 
tur. 

Haec  materies  recens  formata  totam  cameram 
posteriorem  gradatim  occupat,  ej usque  superfi- 
cies pone  iridem  corporis  subfusci,  vel  succini 
similis,  forma,  advenit.  In  hoc  morbi  stadio, 
addit  Donn  Wardrop,  duo  exempla  mihi  nota 

fuerint 

fuerint  pro  cataracta  tractata,  quorum  in  altero 
chirurgus  peritus  deprimere  conatus  sit. 

Ab  hoc  morbo,  cataracta  discerni  potest,  ob- 
servando, opacitatem  proxime  pone  pupillam, 
sed  in  fungo  haematode  alte  in  orbitu  sitam  esse, 
corpusque  albidum  irregulare  et  saepe  omni  ca- 
pitis impulsu,  locum  suum  mutare.  In  fungo 
haematode  etiam,  pupilla  immobilis  est ; dum  in 
cataracta,  lumine  oculo  admota,  sese  contrahit. 

'e  ' 

Sed  diagnosis  multo  difficilior  fit,  cum  morbus 
adeo  progressus  est,  ut  juxta  pone  pupillam  tu- 
ber jaceat^ 

In  hoc  statu  rerum,  symptomatibus  praegres- 
sis multum  attentionis  adhiberi  debet : tum  vi- 
debitur, fungum  haematodem,  inflammatione 
violenta  praecessum,  pupillam  immobilem  fac- 
tam, oculum  colorem  suum  aspectumque  natu- 
ralem perdidisse  ; et  corpus  opacum  ab  oculo 
imo,  gradatim  pupillam  versus  advenisse. 

In  hoc  morbi  stadio,  aeger  fidendi  facultatem  , 
amiserit. 

Cataracta  contra  inflammatione  raro  praece- 
ditur, pupilla  movendi  potestatem  retinet,  opa- 
citas gradatim  adoritur,  et  visus  imperfectio  ad 

Jentia 

lentis  opacitatem  consentanea  est.  Morbus 
etiam  nunquam  situm  suum  mutat,  sed  ab  initio 
proxime  pone  iridem  ponitur. 


DE  PROGNOSI. 

Inter  eos  cacuis  discernere,  in  quibus  visus 
aegro  restitui  queat,  ab  iis  in  quibus  nihil  boni 
sed  multuni  mali,  a tali  conatu  oriri  possit,  cer- 
te chirurgi  practici  multum  iiiterest. 

Cataractae  symptomata  fausta  sunt,  cum  aeger 
alioquin  bona  valetudine  gaudet,  cataracta  cum 
alio  oculi  morbo  haud  complicata  • cum  corpora, 
quasi  per  fumum  aut  nebulam  initio  tenuem, 
sed  gradatim  densitate  auctam,  videntur  ; cum 
lentis  opacitas  vim  externam  oculo  ipsi  allatam, 
haud  consecuta  est;  cum  Ophthalmia  neque 
adest,  nec  morbo  prEccessit  ; cum  cornea  lucida 
est,  et  palpebrae  oedemate  carent.  Faustum 
etiam  est,  cum  nullus  capitis  aut  oculi  dolor 
adest,  et  praecipue  cum  aeger  lucem  a tenebris, 

coloresque 

coloresque  fulgentes,  et  corporum  majorum  li- 
neam exteriorem,  discernere  potest.  Pupilla 
cito  sese  contrahere,  lumine  oculo  admoto  ; et 
eo  remoto,  dilatare  debet.  Hoc  certe  maxime 
faustum  est ; sed  Wenzel  recte  dixit,  nonnullas 
pupillas  sese  contrahere  et  dilatare,  quamvis  re- 
tina omninb  insensibilis  aut  paralysi  affecta 
sit. 

Haec  amaurosis  species,  symptomatibus  be- 
nignis jam  dictis  absentibus,  colore  pupillae  ni- 
gro, specieque  scintillarum  prae  oculis  volan- 
tium, et  incapacitate  aegri  inter  lucem  et  tene- 
l^ras  discernere,  dignosci  potest. 

Quod  ad  exempla  cataractae  infausta  attinet,- 

I 

cum  cataracta  alicujus  morbi  symptomatica  est, 
vix  ac  ne  vix  quidem  arte  vel  medicina  sanabi- 
lis est ; nam  ut  Callesen  scripsit  *,  “ Nisi  cau- 
“ sa  cataractae  symptomatica  prius  remota  fue- 
“ rit,  licet  rite  ac  feliciter  restituto  visu,  caeci- 
“ tas  brevi  recurrere  solet.”  Htiam  adversum 
est,  si  gravi  capitis  dolore  vel  arthritide  violenta 

juncta 


* Systema  Chirurg.  vol.  ii.  p.  611. 

juncta  sit : aut  violentiae  externae,  Ophthalmiae 
gravis  et  diuturnae,  aut  syphilis,  consectarium 
fuerit.  Si  lens  chrystallina,  capsulae  suae,  aut 
capsula  iridi  adhaerescat,  etiam  potius  infaustum 
est. 

Multum  et  diu  inter  chirurgos  disputatum 
est,  an  operatio  fieri  debeat,  cum  visus  oculi  al- 
terius parum  affectus  sit.  Multi  chirurgi  exi- 
mii, inter  quos,  Maitre  Jean,  St  Ives,  Wen- 
ZEL,  8cc.  omnes  consentiunt,  non  operare  o- 
portere,  cum  oculus  alter  tantum  caligine  af- 
ficitur. Alii  chirurgi  periti,  nempe  Richter, 
Callisen,  Warner,  sententias  diversas  habent,' 
et  operationem  in  rebus  dictis  comprobant. 
Mihi  videtur,  si  cataracta  in  altero  oculo  tantum 
sit,  operationem  faciendam  esse.  In  nulla  cor- 
poris parte,  consensus  tam  notabilis  est  quam 
inter  oculos,  et  morbus  saepe  alteri  ab  alio  im- 
pertitur causa  excitante  haud  applicata. 

Hoc  maxime  in  cataracta  perspicuum  est,  in 
qua  lentis  caligo  oculi  alterius  saepe  alio  com- 
municatur ; equidemque  non  mihi  videtur, 
quare  operatio  prorogari  debet,  quia  alter  oculus 
sanus  est,  praecipue  cum  cogitemus,  lentem 

opacam 

opacam  ab  oculo  alio  removere,  alterius,  visus 
non  afficere,  sed  potius  promovere  posse. 

Dom,  Hey  de  Leeds,  chirurgus  peritus  et  sa- 
gax, si  in  altero  oculo  tantum  morbus  sit,  dum 
visus  alterius  integer  est,  vel  in  cataracta  ab  inju- 
ria externa,  ictibus  vel  corneae  punctura,  opera- 
tionem non  approbat,  ut  putat  capsulam  in  tali- 
bus exemplis  plerumque  morbi  sedem  esse.  Opa- 
citas in  his  gradatim  evanescit,  nullo  adhibito 
remedio  praeter  pro  Ophthalmiae  cura. 

Exemplum  hujuscemodi  nuper  vidi,  Doctoris 
Monro  amicitia,  in  quo  cataracta  ab  injuria  ex- 
' terna  facta,  hoc  tempore,  novem  post  annos,  gra- 
datim disparebat. 


DE  CATARACTA  CURA. 

t « 

Ad  Cataractam  sanandam  remedia  interna 
aeque  ac  externa  adhibita  sunt ; ea  autem  haud 
saepe  profuerunt,  tantumque  incipiente  morbo, 
adhiberi  debent.  Remedia  mterna  quibus  me- 
dici ad  cataractam  dispellendam  utuntur,  sunt 

laxantia,  diaphoretica,  cathartica,  cephalica  et 
sternutatoria,  emetica  repetita,  hydrargyrus,  an- 
timonii  praeparata,  et  cicuta. 

Remedia  externa  haud  multum  prosunt  \ sed^ 
nonnunquam  sanguinis  missio  topica,  fonticula 
capitis  et  cervicis,  vesicantia  et  electricitas,  non- 
nihil ad  visum  restituendum  contulerunt. 

Multa  remedia  alia,  externa  aeque  ac  interna, 
proposita  fuerunt;  sed,ut  Wenzel  bene  animad- 
vertit, numerus  et  varietas  satis  ample  eorum 
inutilitatem  probant.  Dom.  Ware  aethera  sul- 
phuricum  laudat,  cujus  guttae  duae  bis  terve  in 
die  in  oculum  stillandae  sunt,  frictione  cum  di- 
giti puncto  in  miti  volatili  vel  linimento  mer- 
curiali  humectato,  eodem  tempore  adhibita. 

Ratio  morbum  curandi  certissima,  lentem  o- 
pacam  removendo  constat.  Hoc  modis  duabus 
perfici  potest.  Primo,  incisione  semicirculari 
per  corneam  cultro  facta,  per  quam  lens  opaca 
omnino  ab  oculo  extrahi  potest.  Secundo,  Acu 
per  oculi  tunicas  trajecta,  qua  lens  a visus  axi 
removeatur  ; vel  ita  rumpatur,  ut  vasis  absor- 
bentibus brevi  temporis  spatio  aufertur.  Alia 
operatio  Extractio  Cataractae ; altera  vero  De- 
pressio, 

pressio,  seu  Couchlng’*’^  Ariglice,  vocatur. 
Multum  inter  chirurgos  disputatum  est,  utra 
operatio  anteponenda  sit.  Multi  chirurgi  prae- 
clari extractionem,  alii  veto  depressionem  lau- 
dant ; sed  in  arenam  descendere  non  in  animo 
est,  eoque' magis  quia  quaestio  tam  perite  et 
plene  a Wenzel  investigata  est.  In  multis  ex- 
emplis tamen,  depressio  non  modo  felici  cum 
exitu,  sed  etiam  cum  majori  aegri  commodo, 
perfici  potest. 

Utraque  operandi  ratio  itaque,  ab  omni  chi- 
rurgo perito  bene  intelligi  debet.  Paucis  ante 
operandum  diebus,  aegrum  modice  vivere  jubere, 
alvumque  pulvere  j alapae  composito,  magnesiae 
sulphate,  aut  alio  cathartico,  laxam  tenere,  ne- 
cesse  est.  Si  aeger  tamen  plethoricus,  aut  laute 
vivere  solitus  sit,  remediis  antiphlogisticis  pau- 
lo longius  uti  necessarium  erit,  et  in  exemplis 
quibusdam  forsan  sanguinem  e brachio  edu- 

DE  EXTRACTIONE. 


Haec  operatio  de  qua  mentio  primo  a Daviel  * 
facta,  industria  ac  peritia  chirurgorum  aeta- 
tis nostrae  perfectionem  summam  adepta  est.  A 
scriptoribus  plerisque,  in  stadia  quatuor  dividi- 
tur. Primum,  oculi  et  palpebrarum  firmatio- 
nem  comprehendit ; secundum,  incisionem  per 
corneam  ; tertium,  modum  lentis  capsulam  ape- 
riendi ; et  quartum,  lentis  ipsius  extractio- 
nem. 

Priusquam  tamen  operare  progrediamur,  lu- 
ci attentio  adhibenda  est,  quas  a fenestra  un^ 
tantum  provenire  debet,  aegerque  ita  in  sede  lo- 
candus est,  ut  luminis  radii  oblique  in  oculum 
operationi  subjectum,  cadere  possint.  Lux  non 

nimis 


Mem.  de  f Acad.  Rojal.  de  ChLurg.  de  Paris, 

nimis  clara  esse  debet,  nana  ita  pupilla  ad  con- 
tractionem cieretur,  quod  cataractae  extractio- 
nem multo  difFiciliorem  redderet. 

Alter  oculus  sive  sanus  vel  moibo  affectus  te- 
gendus, ut  motus  ejus  qui  alteri  impertiri  pos- 
set cohibeatur.  Chirugus,  sedili  paulo  quam 
tegroti  aitiore,  insideat,  sedile  cujus  tam  hu- 
mile esse  debet,  ut  aegri  caput  adjuvans  super- 
emineat, omnesque  operationis  partes  clare  vi- 
deat, Chirurgus  etiam,  cui  minus  stabilis  est 
manus,  pedem  suum  super  scamnum  altitudinis 
idoneae  juxta  posituni  reponat,  ita  ut  humeri  ulna, 
qua  operatio  facienda  est,  super  genu  sustineri 
possit,  et  manus  qua  cultrum  tenet  ad  planum 
cum  aegri  oculo  perducta  sit. 

Quo  facto,  adjuvans  mox  pone  aegrotum  posi- 
tus, manu  altera  infra  mentum  admota,  caput 
ejus  versus  pectus  suum  sustineret. 

Palpebrae  et  oculas  nunc  ita  firmandae  sunt  ut 
motus  omnis  praecaveatur;  ob  hanc  rem  instru- 
menta multa  inventa  fuerunt,  sed  chirurgi  digi- 
tos, eosque  adjuvantis  satis  idoneos  esse,  pro- 
batum est:  et  adjuvans,  digito  indice  ct  medio 
manus  alterius  super  tarsum,  alio  in  internum, 

et 

et  altero  externum  versus  oculi  angulum,  posito, 
eodem  tempore  leniter  premendo,  chirurgum 
adjuvare  poterit,  ne  oculus,  dum  corneae  sectio 
facienda  est,  introsum  volvat.  In  nonnullis 
exemplis,  oculus  adeo  parvus  vel  in  orbitu  de- 
pressus, vel  etiam  tam  mobilis  est,  ut  palpebrae 
non  digitis  firmari  possint : in  hoc  statu  rerum, 
speculum  a M.  Pellier  inventum,  utile  erit,  et 
ne  humectata  e situ  cadat,  panno  Camelino  te- 
nui tegatur.  Chirurgus  nunc  digitum  medium 
et  indicem  manus  sinistrae  si  oculus  dexter,  et 
vice  versa  si  sinister  curandus  sit,  super  pal- 
pebram inferiorem  ita  collocat,  ut  digito  me- 
dio in  angulum  internum,  versus  oculum  ip- 
sum premat,  ita  ut  motus  nasum  versus  obve- 
niatur. 

His  omnibus  peractis,  chirurgus  nunc  corneae 
incisionem  facere  paratus  est.  ^gro  prius  mo- 
nito, ut  ad  nasum  oculum  aliquantulum  vertat, 
in  hoc  situ  a chirurgo  retinendus  est.  Multi 
chirurgi  praeclari  cultro  a Wenzel,  Richter 
et  Ware  commendato  et  delineato,  utuntur  : 
Sed  culter  a Doctore  Beer  de  Vienna  inventus, 
certe  multis  in  rebus  praestantior  est. 


Lamina 

Lamina  cultri  Doctoris  Beer  forma  simplici 
triangulari  est,  et  dorsum  ejus  lineam  continu- 
am cum  manubrio  facit,  praeter  punctum  quod 
quamvis  accerrimum,  firmum'  esse,  et  lamina 
gradatim  ab  apice  ad  manubrium,  crassior 
fieri,  debet.  Punctum  pro  lineae  latitudine  an- 
ceps esset,  ut  corneam  facile  secat ; cultroque 
dorsum  orbiculatum,  laeve,  et  convexum  ex 
utroque  latere  esset.  Cautelis  ante  expositis 
rite  adhibitis.  Chirurgus,  corneae  cultrum 
manu  dextra,-  calami  scriptorii  instar,  si  oculus 
sinister  curandus  sit,  et  vice  versa,  si  oculus  dex- 
ter, prehendit. 

Priusquam  culter  corneam  intrat,  oculus  cul- 
tri dorso  leviter  tangi  debet,  ne  ingressu  exiliat. 
Chirurgus  nunc  occasionem  oculo  quieto  queri- 
tans,  cultri  apicem  per  corneam  circiter  diame- 
trum ejus  transversum,  et  lineam  dimidiam  a 
corneae  cum  sclerctica  junctione  impellit : tum 
lente  et  caute  linea  recta  producit,  lamina  cul- 
tri pari  intervallo  ab  iride  remota,  donec  corneae 
marginem  adversum  trajecit,  et  aeque  a sclero- 
tica  distanti. 


Oculo 


32 


DE  CATARACTA. 


Oculo  omnino  cultro  fixo,  adjuvans  omnem 
ab  oculo  ipso  pressuram  abstrahere,  solumque 
palpebram  sustinere,  debet.  Cum  culter  paulo 
antrorsiim  impulsus  est,  incisio,  cultrum  leniter 
deorsum  premendo,  perficienda  est,  donec  viam 
suam  exsecaverit.  Si  autem  cultri  lamina  in 
axim  suam  vertatur,  ita  ut  acies  ejus  exterius 
servetur,  incisio  reliqua,  linea  recta,  et  fere  ad 
corneam  perpendicula,  facta  eriC^.  Hoc  per- 
fecto, palpebrae  claudendte  sunt,  ut  oculus  pau- 
lisper quiescat.  Proximus  gradus  lentis  capsu- 
lam aperiendo  constat.  Chirurgus  ipse  palpe- 
bras tueri  debet,  quae  indice  et  pollice  ma- 
nus sinistrae  leniter  et  caute  attollendae  sunt,  ut 
corneae  incisio  in  conspectum  veniat. 

Ferramentum  “ Curette*''  dictum  per  corneae 
incisionem  et  pupillam  inducendum  est ; ut  le- 
niter capsulam  premendo,  aut  potius  terendo,  cito 
eam  perforet.  Quo  facto  ad  lentis  ipsius  extrac- 
tionem progrediendum  est,  quae  interdum  post 
lentis  capsulam  trajectam,  sponte  sua  prorum- 
pit, 


* Wardrop,  Edin,  Med.  Surg.  Journ.  vol.  v. 

pit,  quamvis  ut  transitus  ejus  per  pupillam  ad- 
juvetur, chirurgus  oculum  leniter  premere  de- 
bet. Compressio  quam  maxime  levis  esse  de- 
bet, ut  humoris  vitrei  prolapsus  praecaveatur. 
Cum  lens  chrystallina  ita  extracta  est,  palpe- 
brae iterum  paulisper  claudendae  sunt.  Paulo 
postea  levandae  ut  pupilla  inspiciatur,  ne  frag- 
menta aliquot  opaca  relinquantur,  quae  mox  re- 
movenda sunt.  Hoc  optime  perfici  potest, 
cochleari  a Daviel  invento,  quod  per  corneae 
incisionem  inducendum  est,  et  hiemet  ubique 
movendum  donec  fragmenta  opaca  prehendat. 
Equidem,  semper  post  operationem,  corneam 
anteriorem  aut  cureiie  vel  digito  supra  palpe- 
bram fricare,  quia  hoc  modo  fragmenta  opa- 
ca, quae  aliter  visum  effugiunt,  saepe  in  con- 
spectum veniunt,  et  nisi  remota  Cataractam 
Secundariam  ciere  possent. 

PO&T  OPERATIONEM  OBSERVANDA. 

Lente  ob  oculo  remota;  et  omnibus  ut  su- 
pra memoratum  peractis,  pupilla  iterum  in- 
spicienda est,  si  labia  incisionis  corneae  ac- 
curate jungantur,  ut  prima  intentione  inci- 
sio curetur.  Portio  lintei  rasi  (Anglice  caddis) 

I 

nunc  super  utrasque  palpebras  imponi  debet,  ut 
omnis  motus  prohibeatur.  Super  frontem,  lin- 
teum etiam  magnitudinis  satis  amplae  ambos 
oculos  obtegere,  et  unguento  miti  extensum,  col- 
locandum, et  fascia  semel  capiti  circumvoluta 
retinendum,  ^Eger  nunc  quiete  in  lectum,  ca- 
pite  humili  posito,  decumbere  debet, *in  concla- 
vi tam  obscuro,  ut  nulli  lucis  radii  in  oculum 
. . * 

pervenire  possint. 

Si  aeger  plethoricus  sit,  aut  res  ita  sese  ha- 
beant, ut  sanguinis  detractio  postuletur,  unciae 
sexdecim  vel  viginti  e brachio,  pleno  rivo,  mit- 
tendae sunt.  Quies  otiumque  rigide  mandentur, 

et 

€t  iit  omnis  capitis  vel  gingivarum  motus  evite- 
tur, cibus  natura  fluida,  et  ex  ollae  canthari 
these  osteo  dari  debet.  Penicillus  lintei  horas 
circiter  viginti  post  operationem  removendus 
est,  quum  palpebrae  aqua  calida  laventur,  et  ab 
hoc  tempore  unguento  simplice  bis  terA^e  indies 
inunguantur. 


DE  DEPRESSIONE. 

Hoc  operandi  modo,  lens  opaca  acu  per  tuni- 
cas oculi  trajecta,  a visus  axi  removetur.  Mul- 
tis chirurgis  eximiis  exercetur,  et  hinc  attentio- 
nem meret. 

Facilitas  qua  fieri  potest,  etiam  chirurgis 
non  valde  peritis,  multos  hanc  extractioni  ante- 
ponere induxit.  Haec  operatio  duobus  modis 
perficitur  ; aut  lentem  a sede  sua  removen- 
do, alteque  in  humorem  vitreum  deprimen- 
do, aut  texturam  ejus  convellendo,  dum  in  situ 


manet. 


Chirurgi 

Chirurgi  duabus  acubus  uti  solent,  altera  a 
ScARPA,  et  alia  a Hey  inventa,  quae  satis  ample 
descriptae  fuerunt  in  utrorurnque  scriptis. 

Instrumenta  Depressioni  necessaria  sunt, 
acuum  altera  jam  descripta,  et  Elevator  a Pel- 
EiER  inventus. 

Solutione  hjosciami,  ut  pupilla  dilatetur,  cir- 
citer horam  ante  operandum  applicata,  omni- 
busque  ut  antehac  diximus  paratis,  aegrotus,  luce 
modica,  super  sellam  paulo  chirurgi  humilio- 
rem, sedere  debet,  ita  ut  lucis  radii  in  oculum 
curandum  a latere  cadant.  Altero  oculo,  sive 
sano  vel  morbo  affecto,  obtecto,  ut  motus  ul- 
lus qui  alteri  impertiretur,  obveniatur,  chirurgus 
pedem  suum  scabelli  ope  juxta  positi  elevare  de- 
bet. 

Minister  pone  aegrum  collocatus,  caput  ejus 
pectus  versus  suum  ferat,  et  manu  altera  infra 
mentum  posita,  ne  caput  antrorsum  cadat,  dum 
altera,  palpebram  superiorem  aut  digitis  aut  spe- 
culo leniter  elevat.  Chirurgus  palpebram  in^ 
feriorem  alterius  digitis  manus  deprimens,  nunc 
acum  calami  scriptorii  more,  manu  dextra  pre- 
hendit, et  annularem  digitum  et  minimum  ma- 

nus  in  aegri  tempus  reponens,  aegroque  nasum 
versus  spectare  monito,  acum  per  tunicam  scle- 
roticam  impellat,  lineas  circiter  duas  a corneae 
cum  sclerotica  junctione,  lineamque  unam  infra 
diametrum  pupillae  transversum,  acumque  gra- 
datim  impellat  inter  capsulam  et  iridem,  donec 
pone  pupillam  videatur. 

Acus  nunc  usque  ad  lentis  marginem  interio- 
rem ferri  debet,  qua  capsulae  portio  anterior  nunc 
perfodienda,  acusque  puncto  quam  libere  lace- 
randa, ut  cataracta  a capsula  secernatur,  et  quam 
citissime  absorbeatur.  Chirurgus  nunc  de  cata- 
ractae specie  judicare  poterit. 

Si  lens  firma  sit,  eam  deprimere  chirurgi  co- 
natus erit,  quod  perficiendum  est,  acus  manu- 
brio seipsum  versus  gerendo,  quo  moti,i  circuli 
arcus  formatur,  acusque  punctum  deprimitur, 
ita  cataracta  in  humorem  vitreum  alte  depone- 
tur. Pupilla  nunc  lucida  videbitur  ; sed  ca- 
vendum est,  ne  cataracta  resurgat  cum  acus  re- 
movetur • itaque  necesse  erit,  acum  a cataracta, 
sed  non  ab  oculo  ipso  abstrahere,  donec,  pupil- 
la lucida  manente,  certiores  facti  sumus  catarac- 
tam sedem  priorem  non  recuperasse. 


Si 

Si  post  cap',ulam  laceratam,  inveniemus  cata- 
ractam mollem,  deprimere  eam  conari  frustra 
erit.  In  hoc  statu  rerum,  chirurgus  lentis  cap- 
sulam ex  omni  parte  lacerare  debet  ; tunc  ictibus 
acus  repetitis,  lentem  ipsam  in  frustula  mini- 
ma conscindere  oportet,  et  in  cameram  anterio- 
rem humoris  aquosi  fragmenta  reponere,  ita  ut 
quam  citissime  absorberi  possint. 

Si  cataracta  fluida  sit,  humor  opacus  e capsu- 
la rupta  emanabit,  et  cameram  anteriorem  im- 

I 

plendo,  pupillam  obscurabit.  Nonnunquam  ta- 
men, hujus  fluidi  multum  e comese  vulnere  ir- 
ruet, quod  sempcr  faustum  est.  In  hac  specie, 
chirurgus,  capsulam  si  opaca  sit,  ut  antea  lace- 
rat, inque  fragmenta  secat,  quae  in  cameram 
anteriorem  impellantur.  Nonnulli  consilium  de- 
derunt, in  cataracta  fluida,  post  fluidi  evacua- 
tionem, acum  abducere,  donec  liquor  effusus  ab- 
sorbeatur, cum  ut  cataracta  membranacea  mor- 
bus curetur. 

Mihi  tamen  videtur,  si  fieri  potest,  et'^upilla 
non  tam  obscura  quin  chirurgus  acus  punctum 
cernere  queat,  capsulam  eodem  tempore  perfrin- 
gi oportere,  quia  uti  ssepe  necesse  sit,  capsulam 

iterum 

iterum  iterumque  divellere,  injuria  oculo  facta, 
ita  aliquantulum  minuetur. 

Cataracta  membranacea,  stepe  capsulae  opaci- 
tatis sequela,  quae  post  lentem  remotam  resti- 
tit,nonnunquam  extractionem  persequitur.  Chi- 
rurgus, hanc  morbi  speciem  eodem  modo  quo 
caeteras,  tractare  debet,  nempe  capsulam  perfo- 
rare, et  foramen  circ^r  pupillae  magnitudinem 
facere,  et  portionem  reliquam  laceraro,  frag- 
mentaque in  cameram  anteriorem  impellere. 

In  ‘hac  operatione,  chirurgus  moneri  debet, 
repetitionem  frequentem  necessariam  esse,  quia 
lentis  aut  capsulae  fragmenta  opaca,  prima  vice 
non  semper  absorbeantur,  itaque  operationem, 
in  nonnullis  exemplis,  ad  tertiam  vel  etiam 
quartam  usque  vicem  repeti,  opus  erit^  donec 
aegro  visus  restituatur. 

DE  KERATONYXIDE. 


Lentis  chrystallinae  solubilitas  jamdudum 

' 

apud  chirurgos  cognita  est.  Difficultas  etiam- 
que  periculum  catarractam,  extractione  sanandi, 
et  facilitas  qua  depressio  fieri  solet,  chirurgos 
multos  hunc  operandi  modum  anteponere  duxe- 
runt. 

Lentetn  in  situ  lacerare,  fragmentaque  in 
cameram  anteriorem  propellere,  diu  chirurgis, 
praecipue  Pott  etScARPA,  exercitum  est;  sed  ab 
iis  acus  per  scleroticam  et  pone  iridem  trajecta 
est,  dum  hoc  operandi  modo  acus  per  corneam 
lucidam,  inque  lentis  substantiam,  immitti- 
tur. 

Doctor  Buchhorn  hunc  modum  catarac- 
tam sanandi,  primum  in  lucem  edidit,  in  opere 
“ Die  Keratonyxis,  eine  neue  gefahrlosere  Me- 
thode den  grauen  Staar  zu  operiren.”  Magde- 
burg,  1811. 

Hoc  operandi  modo,  cornea  acu  tenuissima 
trajicitur.  Acus  a Scarpa  inventa  optime  re- 
spondebitj  sed  pars  curvata  brevior,  et  minus 
curvata  esse  debet,  i * 

Pupilla  hyosciamo  prius  dilatata,  et  omnibus 
ut  pro  depressione  paratis,  cornea  circiter  lineam 
unam  a circuitu  ejus,  acu  trajicienda  est ; et 

I 

cum  ad  pupillae  marginem  usque  progressa  est, 
punctum  in  cataractam  derigatur,  perque  len- 
tis capsulam  impellatur,  quae  ex  omni  parte  la- 
ceranda est. 

Si  cataracta  dura  sit,  eodem  modo  ut  supra 
dictum  deprimatur ; si  mollis,  in  situ  perfringa- 
tur, inque  cameram  anteriorem  fragmenta  im- 
pellantur. Si  fluida  sit,  humor  fluidus  e capsu- 
la statim  effluit,  et  capsula  opaca  nunc  solum 
visioni  obvenit,  quae  aut  in  cameram  posteriorem 
deprimatur,  aut  foramen  circiter  pupillae  magni- 
tudinem in  capsulam  fiat,  dum  pars  reliqua  in 
frustula  parva  eodem  tempore  secatur.  Si  ab- 
sorptio tarde  progrediatur,  in  duabus  aut  tribus 
hebdomadis  repetatur,  aut  frustula  parva  inci- 
sione per  corneam  facta,  hamulo  extrahi  pos- 
sunt. 

Ha^c  operatio  certe  multis  in  rebus  depres- 
sioni praestantior  est.  Nam  cornea,  quae  parum 
sensibilis  est,  tantum  trajicitur,  dum  in  depres- 
sione partes  quae  visui  inserviunt  injuriae  obji- 
ciuntur ; etiamque  omnis  operationis  gradus  per 
corneam  videtur  ; dolor  multo  minor  est,  et  in- 
flammatio si  quae  superveniat  parvi  momenti 
est. 

Videndi  varias  cataractae  species  ita  tractatas 
occasio  nuper  mihi  data  est,  et  certe  exitu  feli- 
cissimo. 

